**अध्याय एक**

**शोध परिचय**

**१.१ विषय परिचय**

डेउडा गीत सुदूर पश्चिम र मध्य पश्चिमका पहाडी तथा तराईका जिल्लाहरूमा प्रचलित एउटा महत्त्वपूर्ण लोकगीत हो । यसमा त्यस क्षेत्रमा रहेका मानिसहरूको बोलीभाषा समाज र संस्कृतिका साथै उनीहरूका सुख दुःख बेदनाका अलावा जीवनका विविध आयामहरूको लयात्मक प्रस्तुति गरिएको पाईन्छ । डेउडा गीतको सुरूवात कसले र कहिले ग्रयो भन्ने एकिन तथ्य नभए पनि सुदूर पश्चिमका मानिसहरूको संस्कृति र समाज निर्माणको कालदेखि नै भएको मान्न सकिन्छ । यसरी परम्परितरूपमा सिर्जित लोकगीतको रूपमा विज्ञहरूले पनि स्वीकार गरेको पाइन्छ र विभिन्न अध्ययन र अनुसन्धानलाई हेर्दा देउडा शब्दको संरचना निम्नानुसार बनाउन सकिन्छ : **देउ** र **डा देउ** भनेको देवता र **डा** भनेको देवताको स्तुतिबाट सुरू गरी जीवनका विविध आयामहरूको डाको छोडेर लयबद्घ रूपमा गाउनु भन्ने अर्थ हुन्छ । यस संरचनाका आधारमा बिश्लेषण गर्दा देवी देवताका विभिन्न रूपहरूबाट सुरू भई आफ्ना जीवनका विविध आयामहरू वर्णन देउडा गीतमा गरिएको पाइन्छ । डेउडा गीतलाई विभिन्न नामले चिनाउने गरिएको पाइन्छ । जसमा **डेउडा, देउडा, द्यौणा, ड्यौडा** आदि । डेउडालाई बिभिन्न नामले चिनाउने अर्थ भनेको एउटै हो । डेउडामा सामान्यतया सामूहिक गायन हुन्छ । गोलो घेरा बनाएर कुममा कुम जोडेर हातमा हात समातेर महिला र पुरुषको पाईतला एउटै शैली तालमा अगाडि पछाडि सर्दै प्रेम बिरह सामाजिक शोषण, सुख, दुःख जस्ता अभिब्यक्त गरी गाईने गरिन्छ र तत्काल प्रश्नको जवाफ गीत मार्फत नै दिनुपर्ने आँसु कवित्त्व अनिवार्य ठहरिन्छ । यसका साथै देउडा एकल गायनका रूपमा वनपाखा, मेलापात, गोरू बाख्रा चराउँदा, उकाली ओराली गर्दा पनि गाउने गरिन्छ ।

देउडा अछामी समाजको साझा चौतारी हो । बिशेष गरी समाजमा रहेका विभिन्न पर्व जात्रा मेला संस्कार विशेषमा गाईने भएकोले यसमा अभिव्यक्त तत्कालीन विषयवस्तु सोही अनुसारको हुन्छ । यसरी एउटा चक्रका रूपमा अघि बढ्ने देउडामा समाजका ज्ञ

विभिन्न आयामहरूलाई विश्लेषण गर्दै माया प्रेम र श्रृगारका विषयवस्तुहरू बढी मात्रामा पाईन्छन् । देउडा आफैँमा प्रेम हो, प्रेममा विवाहसम्मका विविध पक्षहरूको माध्यमका रूपमा पनि देउडा देखा पर्दछ । त्यसो भएकोले देउडा गीतमा अभिव्यक्त समाजमा प्रेमको ठूलो भूमिका हुन्छ । केटा केटी चाहे पर्व विशेषमा दोहोरी खेलकारूपमा गाउँदा होस् या एकल रूपमा वनपाखामा गीत घन्काउँदा बढी गीतहरू प्रेममय नै हुन्छन् । केटा केटीदेखि लिएर बुढापाकासम्मका मानिसहरू देउडालाई अति मन पराउँछन् किनभने देउडामा उनिहरूका सुख दुःखमय प्रीतिको पुकार ओकल्ने माध्यम भनेको देउडा नै हो । अछामी समाजमा माया प्रीति गाँस्दा होस् कि आफन्त टाढा हुँदा, मेलापात जाँदा होस् वा गाई बाख्रा चराउँदा होस् उनीहरू मनलाई भुलाउन देउडाको सहयोग लिन्छन् । युवा युवतीको विशेष उपस्थिति र उत्साहका कारणले पनि यसको महत्त्व दिन प्रतिदिन बढ्दै गएको पाईन्छ । सुदूर पश्चिममा केटा केटीलाई नदेखिकनै विवाह गर्ने परम्परा विद्यमान हुँदाहुँदै पनि देउडाले अर्कोतिरबाट खेलमा अभिव्यक्ति सवाल जवाफका माध्यमबाट पहिलो भेट मै विभिन्न गीतात्मक अभिव्यक्तिले एकै दिनमा पनि विवाह गरेको पाइन्छ । यो पनि एउटा संस्कृतिकोरूपमा त्यस समाजको सदियौँ देखि स्थापित भइसकेको यथार्थ हो भन्न सकिन्छ । यसका अलावा वनपात र मेलाहरूमा एक दुई जनाहरूमा गाइने विरही देउडा गीतका माध्यमबाट पनि माथि भनिएकै सवाल जवाफ गर्दै विभिन्न वाचा कसम खाएर विवाह गर्ने गरेको पाइन्छ ।

यसरी अछामी समाजमा विद्यमान देउडा गीतको परम्परा सुदूर पश्चिमका अन्य जिल्लाहरू भन्दा समृद्घशाली हुनुका साथै ऐतिहासिक दृष्टिकोणले पनि अछाम डेउडा गीतका हिसाबले समृद्घ छ । यसमा अभिव्यक्त समाजले त झन् त्यहाँको संस्कृति, परम्परा, रीतिरिवाज, चाल चलन, भेष भूषा, सामाजिक संस्कार र राजनीतिलाई पनि अङ्गिकार गर्दै तत् समाजको विकासमा टेवा प्रुयाएको देख्न पाइन्छ । त्यसो भएकोले प्रस्तुत शोधमा अछामी समाज र संस्कृतिमा डेउडा गीतको भूमिका के कस्तो छ र त्यसको विश्लेषण कसरी गर्न सकिन्छ भन्ने मुख्य शोध्य आधार हो । यसरी अछामका विभिन्न भागहरू विभिन्न चाँडपर्वहरूका साथ साथै विविध अवसरमा गाईएका/

द्द

खेलिएका डेउडा यस शोधका लागि प्राथमिक सामग्रीहरू हुन् र ती गीतहरूमा अभिव्यक्त समाज र संस्कृतिको खोजी गर्नु नै यस शोधको सीमा पनि हो ।

**१.२ समस्या कथन**   
अछामी डेउडा गीतमा अभिव्यक्त समाज र संस्कृतिका विविध पाटाहरूको उद्घाटन गर्न यस शोधमा निम्नानुसार शोध समस्याहरू अघि सार्न सकिन्छ :  
(क) अछाम जिल्लामा के कति डेउडा गीतहरू प्रचलनमा छन् ?  
(ख) अछामी डेउडा गीतमा के कस्तो समाज र संस्कृतिको चित्रण गरिएको पाइन्छ ? **१.३ शोधको उद्देश्य**   
प्रस्तुत शोधकार्यमा शोध समस्या कथनका रूपमा आएका शोध विषयहरूको समाधानार्थ निम्न शोध उद्देश्यहरू बनाएर शोधकार्य गरिएको छ :  
(क) अछामी डेउडा गीतको सङ्कलन र वर्गीकरण गर्नु  
(ख) अछामी डेउडा गीतमा चित्रण गरिएको समाज र संस्कृतिको विश्लेषण गर्नु   
**१.४ पूर्वकार्यको समीक्षा**   
अछामी डेउडा गीतमा समाज र संस्कृति नामक शीर्षक लोक साहित्यका क्षेत्रमा एउटा नवीन कार्य हो । यस अध्ययन कार्यका लागि आवश्यक सन्दर्भ सामग्री र पूर्वकार्यकारूपमा गरिएका पूर्वाध्ययन र अनुसन्धानलाई समेट्नु पनि शोधका लागि महत्त्वपूर्ण र चुनौतिपूर्ण कार्य हो । त्यसो भएकोले यस शोधकार्यसँग सम्बन्धित पूर्व शोधकार्यलाई कालक्रमिक ढङ्गबाट प्रस्तुत गर्न वाञ्छनीय ठहरिएकाले सम्वद्घ अध्ययनीय र अध्ययन गरिएका सामग्रीहरूलाई पूर्वकार्यका रूपमा निम्नानुसार प्रस्तुत गर्न सकिन्छ :  
(क) देवकान्त पन्तले **डोटेली लोक साहित्य** (२०३२) पुस्तक प्रकाशन गरेका छन् । यस कृतिमा डोटेली समाजमा प्रचलित लोक साहित्यका विभिन्न पक्षहरूको अध्ययनमा केन्द्रीत छ । यसमा चारओटा खण्ड र एउटा विषय प्रवेश भनेर जम्मा पाँचवटा खण्डमा विभाजित छ । पहिलोमा विषय प्रवेश छ । यसमा डेउडा गीतलाई **ड्यौडा** भनिने कुरा उल्लेख गर्दै डेउडा गीतका बारेमा आफ्नो धारणा व्यक्त गर्दै डोटेली

घ

साहित्यको चर्चा गरिएको पाइन्छ । पहिलो खण्डमा संस्कार गीत दिई तिनीहरूको सङ्कलन र विश्लेषण गरिएको छ । दोस्रो खण्डमा इतिहास राखिएको छ । यसमा डोटीद्वाराका ऐतिहासिक शिलालेख, ताम्रपत्र, लगायत इतिहास सम्बन्धी विभिन्न सूचनाहरूको कालक्रमिक प्रस्तुतिका साथै विश्लेषण गरिएको छ । तेस्रो खण्डमा प्रार्थना राखिएको छ । यसमा विशेष चैत र धमारीको पूर्ण पाठका साथै त्यहाँका प्रसिद्घस्थानहरूको पनि चिनारी गरिएको पाइन्छ । चौथो खण्डमा भारत, (**हुड्केली**) राखिएको छ । यसमा त्यस क्षेत्रमा प्रचलित भारतहरूको वर्णन गरिएको छ । उनले विषय प्रवेशमा आफ्नो बाल्यकालको स्मरण गर्दै डोटीका वनपाखामा डेउडा गीतबाट प्रभाबित भएको र तिनको संकलन गर्न थालेको उल्लेख गर्दै ड्यौडाको नामबाट यसलाई चिनिने र यसले मानवीय जीवनका विभिन्न पक्षहरूको पक्षपोषण गर्दै सामान्य परिभाषीकरण गर्ने प्रयास मात्र गरिएको पाईन्छ । यसरी परिभाषीकरणको प्रारूप यस पुस्तकमा भेटिए पनि डेउडाको अध्ययन, अनुसन्धान, संकलन, वर्गीकरण र विश्लेषणमा भने मौन छ ।

(ख) जयराज पन्तले **डोटेली गमरा पर्वमा लोकगीतको संकलन र विश्लेषण** (२०३६) अप्रकाशित शोधपत्र डोटेली गमरा पर्वको अध्ययनमा केन्द्रीत छ । यस शोधपत्रका विभिन्न भागहरूमध्ये दोस्रो परिच्छेदमा डोटी क्षेत्रमा प्रचलित लोकगीतको अध्ययन गर्ने क्रममा डेउडा गीतको परिचय परिभाषा र विश्लेषण गरिएको पाइन्छ । तर त्यस शोधमा डेउडा गीतमा समाज र संस्कृतिलाई भने खासै स्थान दिएको पाइँदैन ।

(ग) तेजप्रकाश श्रेष्ठले **अछामी लोक साहित्य** (२०४४) पुस्तक प्रकाशन गरेका छन् । यो कृति अछाम जिल्लामा प्रचलित विभिन्न लोक साहित्यिक अभिव्यक्तिको अध्ययनमा केन्द्रीत छ । यस कृतिमा अछामी लोक साहित्यका विभिन्न विधाहरूको सामान्य परिचय दिइएको छ । यही क्रममा डेउडा गीतको पनि परिचय र केही उदाहरण दिएको पाइन्छ । यसका अलावा डेउडा गीतलाई कुनै पनि आधारहरूमा अध्ययन र विश्लेषण गरिएको पाइँदैन ।

(घ) पूर्ण रावलले **लोग्ने बुढो सुन पुरानो कैले हुँदो छिया**े (२०५४) लेख सगरमाथा दैनिकमा प्रकाशित छ । यो लेखमा डेउडा गीतलाई न्याउले खेल भनिएको पाइन्छ ।