यी विभिन्न विद्वानहरूले लोकगीतका तत्त्वहरूबारे गरेको विवेचनाका आधारमा मूलभूत तत्त्वहरूबारे यहाँ सङ्क्षिप्त जानकारी प्रस्तुत गरिन्छ ।

(**क) कथ्य विषय**

लोकगीतमा कुनै न कुनै कथ्य विषय हुन्छ, त्यस व्यक्तिले गर्ने केही न केही भनेको हुन्छ । मानव मनका अनुभूतिजस्ता विषयहरू कथ्य विषय अन्तर्गत पर्दछन् । यसमा श्रृङ्गार, प्रेम, विरह, करूणा, उत्साहजस्ता भावहरू तथा विभिन्न विषयका अनुभवजन्य सन्देशहरू लोक जीवनबाट अगाँलिएका हुन्छन् । गीतमा कुनै न कुनै सन्देश हुन्छ, त्यो सन्देश नै गीतको मूल कथ्य विषय हो ।

**(ख) भाषा**

लोकगीत भाषाका माध्यमबाट व्यक्त हुन्छ । गीतको भाषा सामान्य बोलचालको भाषाभन्दा भिन्न हुन्छ । गीतहरू मौखिक रूपमा एक अर्कोमा सर्दै हस्तान्तरित हुँदै आएका छन् । यी मध्ये कुनै प्राचीन भाषाको प्रयोग देख्न सकिन्छ ।

**ग) चरन र पद**

गीतका चरन वा पाउ हुन्छन् । गीतको एक चरन एक पाउ हो र यो गीतको स्वरुप अनुसार छोटो वा लामो हुन सक्छ । प्रायः एउटा चरनको अर्को चरनसँग तुक मिलाइएको हुन्छ । यी दुई चरनमा पनि पहिलालाई फेद र दोस्रो चरनलाई टुप्पो भनिन्छ । केही गीतहरूमा दुवै चरन प्रासङ्गिक रूपले सम्बद्ध देखिन्छन् भने केही गीतमा ती असम्बद्ध पनि देखिन्छन् ।

**घ) स्थायी र अन्तरा**

स्थायी भनेको त्यो भाग हो जो पटकपटक दोह्रोयाइन्छ । गीत गाउँदासम्म भट्ट्याउनेहरूले यसैलाई भट्ट्याउँछन् यसैलाई रिटक, दुआ र छोपुवा पनि भनिन्छ ।

कतै कतै यसलाई टेको पनि भनिन्छ । जस्तैः

ज्ञड

– घर त मेरो याँ होइन लम्जुङ......

– ढाका टोपी धोएर निचार ....

– ए दिदी पोइ प्रयो काले ....   
गीतको क्रमैसँग अघि बढ्दै जाने अंशलाई अन्तरा भनिन्छ । अन्तरा दोहोरिँदैन ।

एक जनाले भट्ट्याउँछ र स्थायीका निम्ति मात्र अडिन्छ । यस्ता शब्दलाई   
सङ्गीतशास्त्रका शब्दावलीमा स्तोभ भनिन्छ **(बन्धु २०६६ दो.सं ११६ चुडामणि वन्धु) ।**

**ङ) रहनी, बथन र थेगो**

लोकगीतमा बिचबिचमा आउने शब्दलाई रहनी, बथन वा थेगो पनि भनिन्छ । यस्ता शब्दहरूमध्ये कति सार्थक हुन्छन् भने कतिको शब्दार्थ खुट्ट्याउन गाह्रो पनि पर्न सक्छ । यिनमा केही सम्बोधनका रुपमा देखिन्छन् र केही चाहिँ अनुकरणात्मक र उद्गारबोधक शब्द पनि हुन्छन् । यस्ता बथन र रहनीले गीतको प्रवाह र छन्द निर्माणमा, महत्त्वपूर्ण भूमिका खेल्छन् । उदाहरणका निम्ति ए कान्छी, ए साइँली, हाइगोरी, निर्माया लालीमै, रेलीमाइँ, नानीलै, सालैज्यु, भेना, साली, साहिँला, कान्छा जस्ता शब्द सम्बोधन जस्ता शब्दहरूलाई प्रस्तुत गर्न सकिन्छ । जस्तैः

ए साइँली गाईको बाछी लरीबरी घुम्छ तगारैमा, साइँली, बाचुन्जेल हाँसखेल गरौं मरे बगरैमा ।

यी थेगाहरूले पनि गीतलाई सान्दर्भिक बनाएका हुन्छन् ।

**(बन्धु २०६६ दो.सं ११६ चुडामणि वन्धु)**

**च) लय वा भाका**

लोकगीतको विकासमा लयको महत्त्वपूर्ण भूमिका हुन्छ । यसले लोकगीतमा ध्वनिहरूको मात्रा, कम निर्धारण गर्ने तथा आन्तरिक सङ्गीत निर्धारण गर्ने काम गर्दछ । लोक जीवनमा गाइने खास शैली नै भाका हो ।

ज्ञढ

**(छ) छन्द**

कुनै न कुनै लोकगीतहरू छन्दमा आवद्ध हुन्छन् र लयको प्रवाह लिइएका हुन्छन् ।झ्याउरे, दोहा, सेलो जस्ता लोकगीतका छन्द निश्चित अक्षरका छन्द हुन् । यसरी लोकगीत निर्माण गर्ने विभिन्न तत्त्वहरू भए पनि मुख्य गरी कथ्य विषय ग्राफ चेन्ज, भाषा स्थायी अन्तरा, चरन र थेगो, लय, भाका जस्ता तत्त्वहरू मुख्य रूपमा मिसिएर लोकगीत बनेका हुन्छन् ।

**२.५**  **लोकगीतको वर्गीकरण**

नेपाली समाज विविधताले भरिएको समाज हो । त्यही अनुसार लोक संस्कृति पनि विविध छन् । लोक संस्कृति अनुसार लोकगीतहरू पनि विभिन्न किसिमका छन् । यी विविध किसिमका लोकगीतलाई वर्गीकरण गर्नु आफैँमा चुनौतिपूर्ण कार्य हो । ती विभिन्न किसिमका लोकगीतलाई १/२ वाक्यमा विद्वानहरूले गहिरो अध्ययन अनुसन्धान गरी लोकगीतको वर्गीकरण गरेका छन् । विद्वानहरूका विभिन्न मतहरूलाई यस प्रकार प्रस्तुत गर्न सकिन्छ :

भारतीय विद्वान डा.कृष्ण देव उपाध्यायले लोकगीतलाई निम्नानुसार प्रकारले वर्गीकरण गरेका छन् :